Pampasirkku

{{Taksonomia/eläimet
| nimi = Pampasirkku
| status = Elinvoimainen
| iucn = 22723386
| iucn_arvioija = BirdLife International
| iucn_vuosi = 2012
| iucn_versio = 2013.2
| iucn_viitattu = 17.2.2014
| kuva = Embernagra platensis.jpg
| leveys = 250
| kuvateksti =
| domeeni = Aitotumaiset Eucarya
| kunta = Eläinkunta Animalia
| pääjakso = Selkäjänteiset Chordata
| alajakso = Selkärankaiset Vertebrata
| luokka = Linnut Aves
| lahko = Varpuslinnut Passeriformes
| heimo = Tangarat Thraupidae
| suku = Pampasirkut Embernagra
| laji = platensis'
| kaksiosainen = Embernagra platensis
| kaksiosainen_auktori = (Gmelin, 1789)
| levinneisyyskartta = Embernagra platensis map.svg
| jako = Alalajit 
| jaot = *E. p. catamarcana E. p. olivascensE. p. platensis 
| commonscat = Embernagra platensis
| wikispecies = Embernagra platensis
}}
Pampasirkku (Embernagra platensis) on Etelä-Amerikassa tavattava tangaroihin kuuluva varpuslintu.
 Koko ja ulkonäkö 
Pampasirkku on suurikokoinen sirkku, kooltaan 21–23 cm. Laji on selästään ja siivistään väritykseltään oliivinvihreä, selässä on myös tummia raitoja osalla alalajeista. Pää on pampasirkulla harmaa. Nokka on suurikokoinen ja oranssi. Rinnastaan ja vatsastaan lintu on vaaleanharmaa. Pampasirkku muistuttaa ulkonäöltään bahianpampasirkkua (Embernagra longicauda''), jolla on lyhyempi pyrstö ja päässä on oliivinvihreitä höyheniä. 

 Levinneisyys ja elinympäristö 
Pampasirkkua tavataan Boliviassa, Brasiliassa, Paraguayssa, Uruguayssa sekä Argentiinassa. Lajin elinympäristöä ovat kosteat ruohikot, pensaikot ja soiset alueet. Elinympäristöt sijaitsevat yleensä alle 2 500 metrin korkeudella merenpinnasta.

 Elintavat 
Pampasirkut liikkuvat yleensä pareittain tai pieninä ryhminä. Pampasirkku rakentaa heinistä kuppimaisen pesän ruohikkoon. Munat ovat vaaleanpunertavia ja ruskeapilkullisia. 

Pampasirkun ravinto koostuu siemenistä ja hyönteisistä. Talvikaudella siemenet muodostavat ravinnosta 60 % ja hyönteiset 39 %. Koiraat syövät yleensä enemmän hyönteisravintoa kuin naaraat.

 Lähteet 

Luokka:Tangarat